b'\n_START_ARTICLE_\nIstanbul\n_START_PARAGRAPH_\nAng  Istanbul (bigkas: NK  /\xcb\x8c\xc9\xaast\xc3\xa6n\xcb\x88b\xca\x8al/,  /\xca\x94\xcb\x88bu\xcb\x90l/ or EU  /\xca\x94st\xc9\x91\xcb\x90n\xca\x94/ or  /\xcb\x88\xc9\xaast\xc9\x99nb\xca\x8al/; Turko: \xc4\xb0stanbul [is\xcb\x88tanbu\xc9\xab]\xc2\xa0( pakinggan)) ay ang dating kabisera ng Silangang Imperyo Romano at Imperyong Ottoman ng Turkiya, kilala sa kasaysayan bilang Constantinople (bigkas: /kons\xc2\xb7tan\xc2\xb7ti\xc2\xb7no\xc2\xb7pol/) at Byzantium. Sa kasalukuyan, ito ang pinakamalaking lungsod sa Turkiya na may populasyon na 15,067,724 (taya noong Disyembre 31, 2018). Isa ito sa pinakamataong lungsod sa buong sanlibutan at pinakamataong lungsod sa Europa. Adminstratibong sentro ang lungsod ng Kalakhang Munisipalidad ng Istanbul (coterminous o kapareho sa Lalawigan ng Istanbul). _NEWLINE_Ang lungsod na ito ang sentrong pang-ekonomiya, pangkalinangan at pangkasaysayan ng bansa. Isang lungsod na transkontinental sa Eurasya ang Istanbul na sumasaklang sa kipot ng Bosporus (na pinaghihiwalay ang Europa at Asya) sa pagitan ng Dagat ng Marmara at Dagat Itim . Ang pangkomesrsyo at pangkasaysayang sentro ay nasa bandang Europa at mga ikatlo ng populasyon nito ay nasa naik sa bandang Asya ng Bosporus. Nakikita ang Istanbul bilang isang tulay sa pagitan ng Silangan at Kanluran.'